1994R1681 — FI — 01.01.2006 — 001.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:









▼B

KOMISSION ASETUS (EY) N:o 1681/94,

annettu 11 päivänä heinäkuuta 1994,

rakennepolitiikan rahoituksen epäsäännönmukaisuuksista ja aiheettomasti maksettujen summien takaisinperinnästä sekä tätä alaa koskevan tiedotusjärjestelmän perustamisesta







EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon asetuksen (ETY) N:o 2052/88 soveltamisesta toisaalta eri rakennerahastojen toiminnan yhteensovittamisen sekä toisaalta niiden ja Euroopan investointipankin ja muiden rahoitusvälineiden toiminnan yhteensovittamisen osalta 19 päivänä joulukuuta 1988 annetun neuvoston asetuksen (ETY) N:o 4253/88 ( 1 ), sellaisena kuin se on muutettuna asetuksella (ETY) N:o 2082/93 ( 2 ) ja erityisesti sen 23 artiklan 1 kohdan neljännen alakohdan, on kuullut alueiden kehittämisen ja uudistamisen neuvoa-antavaa komiteaa sekä perustamissopimuksen 124 artiklassa määrättyä komiteaa, sekä katsoo, että sekä katsoo, että asetuksen (ETY) N:o 4253/88 23 artiklassa määritetään periaatteet epäsäännönmukaisuuksien ehkäisyjärjestelmälle sekä väärinkäytösten tai huolimattomuuden vuoksi menetettyjen summien takaisinperinnälle rakennerahastojen alalla, koska koheesion rahoitusvälineestä 30 päivänä maaliskuuta 1993 annetun neuvoston asetuksen (ETY) N:o 792/93 ( 3 ) 9 artikla 3 kohta, sellaisena kuin se on muutettuna asetuksella (ETY) N:o 566/94 ( 4 ), mahdollistaa asetuksen (ETY) N:o 4253/88 23 artiklan soveltamisen soveltuvin osin, tämä asetus kattaa koheesion rahoitusvälineen, tämän asetuksen määräyksiä sovelletaan kaikkiin rahoituksen tukimuotoihin, joista on säädetty asetuksen (ETY) N:o 2052/88 ( 5 ) soveltamisesta Euroopan aluekehitysrahaston osalta 19 päivänä joulukuuta 1988 annetussa neuvoston asetuksessa (ETY) N:o 4254/88, sellaisena kuin se on muutettuna asetuksella (ETY) N:o 2083/93 ( 6 ), asetuksen (ETY) N:o 2052/88 asetuksen soveltamisesta Euroopan sosiaalirahaston ( 7 ) osalta 19 päivänä joulukuuta 1988 annetussa neuvoston asetuksessa (ETY) N:o 4255/88, sellaisena kuin se on muutettuna asetuksella (ETY) N:o 2084/93 ( 8 ), asetuksen (ETY) N:o 2052/88 asetuksen soveltamisesta Euroopan maatalouden ohjaus- ja tukirahaston (FEOGA) ohjausosaston ( 9 ) osalta 19 päivänä joulukuuta 1988 annetussa neuvoston asetuksessa (ETY) N:o 4256/88, sellaisena kuin se on muutettuna asetuksella (ETY) N:o 2085/93 ( 10 ) ja asetuksen (ETY) N:o 2052/88 ( 11 ) soveltamisesta kalatalouden ohjauksen rahoitusvälineen osalta 20 päivänä heinäkuuta 1993 annetussa neuvoston asetuksessa (ETY) N:o 2080/93 sekä asetuksessa (ETY) N:o 792/93, tämä asetus koskee ainoastaan joiltain osin jäsenvaltioiden asetuksen (ETY) N:o 4253/88 23 artiklan 1 kohdan ensimmäisessä ja toisessa alakohdassa säädettyjä velvoitteita; tämä asetus ei näin ollen ole ristiriidassa mainitun asetuksen 23 artiklasta johtuvien velvoitteiden kanssa, jotta voitaisiin varmistaa yhteisön tuntevan paremmin jäsenvaltioiden epäsäännönmukaisuuksien poistamiseksi antamat kansalliset säännökset, olisi syytä täsmentää yksityiskohtaisesti komissiolle tiedoksi annettavat kansalliset säännökset, epäsäännönmukaisten käytäntöjen luonteen ja epäsäännönmukaisuuksien taloudellisten vaikutusten tuntemiseksi sekä aiheettomasti maksettujen summien takaisinperimiseksi on tarpeen säätää, että komissiolle annetaan neljännesvuosittain tiedote havaituista epäsäännönmukaisuuksista; tiedonantoa on täydennettävä tiedoilla hallinnollisten ja oikeudellisten menettelyjen kulusta, komission on syytä saada säännöllisesti tietoa epäsäännönmukaisuuksiin syyllistyneisiin henkilöihin kohdistuvista juridisista tai hallinnollisista rangaistusmenettelyistä; on myös syytä varmistaa järjestelmällinen tiedottaminen jäsenmaiden yhteisön taloudellisen edun suojelemiseksi suorittamista toimenpiteistä, jäsenmaiden ja komission väliset menetelmät sellaisten tapausten varalle, joissa epäsäännönmukaisuuksista johtuvia taloudellisia menetyksiä ei voida maksattaa takaisin, olisi täsmennettävä, olisi vahvistettava vähimmäisraja, jonka ylittävistä epäsäännönmukaisuuksista jäsenmaiden on tiedotettava ilman eri toimenpiteitä, tämän asetuksen säännöksissä ei muuteta kansallisia sääntöjä rangaistusmenettelyistä ja jäsenmaiden keskenäisestä avunannosta rikosasioissa rangaistusten osalta, on tarkoituksenmukaista säätää yhteisön mahdollisuudesta osallistua oikeuskuluihin sekä suoraan oikeudenkäyntiin liittyviin kuluihin, epäsäännönmukaisuuksista tiedottamiseksi on syytä vahvistaa jäsenmaiden ja komission yhteistyötä samalla huolehtien tämän toiminnan luottamuksellisuudesta, olisi täsmennettävä, että tämän asetuksen säännöksiä sovelletaan myös niihin tapauksiin, joissa koheesiorahastosta myönnettyä maksua ei ole suoritettu epäsäännönmukaisuuden tultua ilmi, ja tässä asetuksessa säädetyt toimenpiteet ovat maatalouden rakenteiden ja maaseudun kehittämisen hallintokomitean sekä kalatalouden rakenteiden pysyvän hallintokomitean lausunnon mukaisia, ON ANTANUT TÄMÄN ASETUKSEN:







▼M1

1 artikla

1. Tämä asetus koskee kaikkia asetuksissa (ETY) N:o 4254/88, (ETY) N:o 4255/88, (ETY) N:o 4256/88, (ETY) N:o 2080/93 ja asetuksissa (EY) N:o 1783/1999, (EY) N:o 1784/1999 ja (EY) N:o 1263/1999 säädettyjä taloudellisia tukitoimenpiteitä, sanotun kuitenkaan rajoittamatta asetuksen (ETY) N:o 4253/88 23 artiklan ja asetuksen (EY) N:o 1260/1999 38 artiklan soveltamisesta johtuvia velvoitteita. Tätä asetusta sovelletaan myös asetuksen (EY) N:o 1257/1999 (Ohjausosasto) 35 artiklan 2 kohdan ensimmäiseen luetelmakohtaan.

2. Jäsenvaltion, jossa menot ovat aiheutuneet, on ilmoitettava asetuksen (EY) N:o 1260/1999 20 artiklan 1 kohdan a alakohdan mukaisiin Interreg-ohjelmiin sekä muihin rajat ylittäviin ohjelmiin liittyvistä epäsäännönmukaisuuksista. Ilmoitus on tehtävä samanaikaisesti ohjelman hallinto- ja maksuviranomaiselle sekä henkilölle tai yksikölle, joka on nimetty asetuksen (EY) N:o 438/2001 15 artiklan mukaisen lausuman antajaksi tukitoimen päättyessä.

▼M1

1 a artikla

Tässä asetuksessa tarkoitetaan

1) ”epäsäännönmukaisuudella” jokaista yhteisön oikeuden määräyksen tai säännöksen rikkomista, joka johtuu sellaisesta taloudellisen toimijan teosta tai laiminlyönnistä, josta on tai voisi olla vahinkoa yhteisön yleiselle talousarviolle perusteettoman menon vuoksi;

2) ”taloudellisella toimijalla” kaikkia rahastosta myönnettävän tuen toteuttamiseen osallistuvia luonnollisia henkilöitä, oikeushenkilöitä tai muita yksikköjä, lukuun ottamatta jäsenvaltioita niiden käyttäessä julkista valtaa;

3) ”ensimmäisellä hallinnollisella tai oikeudellisella päätelmällä” toimivaltaisen hallinnollisen tai oikeudellisen viranomaisen ensimmäistä kirjallista arviointia, jossa päätellään konkreettisten tietojen perusteella, että epäsäännönmukaisuus on tapahtunut, rajoittamatta kuitenkaan mahdollisuutta tarkistaa tätä päätelmää taikka kumota se hallinnollisen tai oikeudellisen menettelyn aikana esiin tulevien seikkojen perusteella;

4) ”petosepäilyllä” epäsäännönmukaisuutta, jonka johdosta kansallisella tasolla aloitetaan hallinnollinen ja/tai oikeudellinen menettely sen selvittämiseksi, onko epäsäännönmukaisuus tahallinen ja erityisesti, onko se Euroopan yhteisöjen taloudellisten etujen suojaamisesta tehdyn yleissopimuksen 1 artiklan 1 kohdan a alakohdassa tarkoitettu petos;

5) ”konkurssilla” neuvoston asetuksen (EY) N:o 1346/2000 ( 12 ) 2 artiklan a alakohdan mukaisia maksukyvyttömyysmenettelyjä.

▼M1 —————

▼B

3 artikla

▼M1

1. Kutakin neljännesvuotta seuraavien kahden kuukauden kuluessa jäsenvaltioiden on annettava komissiolle selvitys epäsäännönmukaisista tapauksista, joista on tehty ensimmäinen hallinnollinen ja/tai oikeudellinen päätelmä. Tätä varten jäsenvaltioiden on täsmennettävä kussakin tapauksessa seuraavat seikat:

a) asianomainen/asianomaiset rakennerahasto/rahastot tai rahoitusväline, tarkoitus, tukimuoto ja toiminta sekä Arinco- tai CCI-numero;

b) säännös tai määräys, jonka vastaisesti on toimittu;

c) mahdolliseen epäsäännönmukaisuuteen viittaavan ensimmäisen tiedon päivämäärä ja lähde;

d) epäsäännönmukaisuuden toteuttamiseen käytetyt keinot;

e) tarvittaessa tieto siitä, aiheuttaako tapaus petosepäilyn;

f) epäsäännönmukaisuuden havaitsemistapa;

g) tarvittaessa asianomaiset jäsenvaltiot ja kolmannet maat;

h) aika tai ajanjakso, jona epäsäännönmukaisuus on tapahtunut;

i) epäsäännönmukaisuuden todenneet kansalliset viranomaiset tai elimet sekä hallinnollisesta ja/tai oikeudellisesta seurannasta vastaavat viranomaiset;

j) epäsäännönmukaisesta tapauksesta tehdyn ensimmäisen hallinnollisen tai oikeudellisen päätelmän päivämäärä;

k) asianomaisten luonnollisten ja/tai oikeushenkilöiden tai muiden asiaan liittyvien yksikköjen tunnistetiedot, lukuun ottamatta tapauksia, joissa näillä tiedoilla ei ole merkitystä epäsäännönmukaisuuksien ehkäisyssä kyseisen epäsäännönmukaisuuden luonteesta johtuvista syistä;

l) kyseistä toimintaa varten hyväksytyn talousarvion kokonaismäärä ja sen rahoituksen jakautuminen yhteisön, kansallisten, yksityisten ja muiden rahoittajien välillä;

m) määrä, johon epäsäännönmukaisuus liittyy, sekä sen jakautuminen yhteisön, kansallisten, yksityisten ja muiden rahoitusosuuksiin; jos julkista tukea ei ole lainkaan maksettu k alakohdassa määritellyille henkilöille ja/tai muille yksiköille, määrät, jotka olisi maksettu väärin perustein, jos epäsäännönmukaisuutta ei olisi havaittu;

n) mahdollinen maksujen lykkääminen ja takaisinperinnän mahdollisuudet;

o) epäsäännönmukaisten kulujen luonne.

Poiketen siitä, mitä ensimmäisessä alakohdassa säädetään, seuraavia tapauksia ei tarvitse ilmoittaa:

— tapaukset, joissa epäsäännönmukaisuus johtuu yksinomaan siitä, että yhteisön talousarviosta osarahoitettua toimintaa ei ole pystytty osittain tai kokonaan toteuttamaan lopullisen edunsaajan tai tuen vastaanottajan konkurssin vuoksi. Tapaukset, joissa epäsäännönmukaisuus on tapahtunut ennen konkurssia, sekä kaikki petosepäilyt on kuitenkin ilmoitettava,

— tapaukset, jotka lopullinen edunsaaja tai lopullinen tuen vastaanottaja on vapaaehtoisesti ilmoittanut hallintoviranomaiselle ennen kuin kyseinen viranomainen on ne havainnut, joko ennen julkisen tuen myöntämistä tai sen jälkeen,

— tapaukset, joissa hallintoviranomainen havaitsee virheen rahoitettavan hankkeen tukikelpoisuudessa ja korjaa virheen ennen julkisen tuen maksamista.

▼B

2. Mikäli jotkin 1 kohdassa tarkoitetut tiedot, erityisesti epäsäännönmukaisuuden toteuttamiskeinot ja tapa millä se on havaittu, eivät ole saatavilla, jäsenvaltiot täydentävät tietoja kaikin mahdollisin keinoin antaessaan komissiolle seuraavia neljännesvuosiselvityksiä.

3. Jos kansallisessa lainsäädännössä säädetään salassapitovelvollisuudesta tutkintamenettelyssä, kaikkien kyseisten tietojen toimittamiseen on oltava toimivaltaisen oikeusviranomaisen lupa.

4 artikla

Kukin jäsenvaltio antaa viipymättä komissiolle, ja tarvittaessa toisille jäsenvaltioille, joita asia koskee, tiedon havaituista tai epäillyistä epäsäännönmukaisuuksista, jotka saattaisivat:

— vaikuttaa hyvin nopeasti oman alueensa ulkopuolella — ja/tai

— paljastaa uuden epäsäännönmukaisen käytännön.

5 artikla

1. Kutakin neljännesvuotta seuraavan kahden kuukauden kuluessa jäsenvaltioiden on annettava komissiolle selvitys viitaten mahdollisiin aiempiin 3 artiklan mukaisesti annettuihin tietoihin oikeudenkäynneistä, joita on aloitettu aiemmin todettujen epäsäännönmukaisuuksien johdosta, sekä oikeudenkäynneissä tapahtuneista merkittävistä muutoksista, mukaan lukien:

— takaisinsaatujen ja perittävien rahaerien suuruus,

— jäsenvaltioiden turvaamistoimet aiheettomasti maksettujen rahaerien takaisinperinnän suojelemiseksi,

— aloitetut hallinnolliset sekä oikeudelliset toimet aiheettomasti maksettujen rahaerien takaisinperimiseksi ja rangaistusten langettamiseksi,

— takaisinperintämenettelyn keskeyttämisen syyt; komissiolle on annettava tieto mahdollisuuksien mukaan ennen päätöksen tekoa,

— nostettujen kanteiden peruuttaminen.

▼M1

Jäsenvaltioiden on ilmoitettava komissiolle hallinnolliset ja oikeudelliset päätökset tai niiden tärkeimmät, menettelyn päättämistä koskevat kohdat ja mainittava, käykö havaituista seikoista ilmi petosepäily.

2. Kun jäsenvaltio arvelee kokonaismäärän takaisinperinnän olleen tai olevan mahdotonta, sen on annettava komissiolle erityinen tiedonanto, josta käy ilmi perimättä oleva määrä sekä jäsenvaltion perusteltu lausunto siitä, kuuluuko kyseinen määrä yhteisön vai jäsenvaltion maksettavaksi.

Näiden tietojen on oltava riittävän yksityiskohtaisia, jotta komissio voisi asianomaisen jäsenvaltion viranomaisia kuultuaan mahdollisimman nopeasti päättää, kuka vastaa

— asetuksen (ETY) N:o 4253/88 23 artiklan 1 kohdan kolmannessa luetelmakohdassa tarkoitetuista taloudellisista seuraamuksista,

— niistä rahoitustukimääristä, jotka kuuluvat asetuksen (EY) N:o 1260/1999 soveltamisalaan.

Tiedonantoon on sisällyttävä vähintään

a) jäljennös tukipäätöksestä;

b) lopulliselle edunsaajalle ja/tai lopulliselle tuen vastaanottajalle suoritetun viimeisen maksun päivämäärä;

c) jäljennös perintämääräyksestä;

d) tarvittaessa jäljennös asiakirjasta, jossa todistetaan lopullisen edunsaajan tai lopullisen tuen vastaanottajan maksukyvyttömyys;

e) yhteenveto toimenpiteistä, jotka jäsenvaltio on toteuttanut asianomaisen määrän takaisinperimiseksi, sekä päivämääristä, joina toimenpiteet on toteutettu.

▼B

3. Komissio voi pyytää jäsenvaltiota jatkamaan takaisinperintämenettelyä 2 kohdassa tarkoitetussa tapauksessa.

6 artikla

Jos tarkastelujakson kuluessa ei tule ilmi ilmoitettavaa epäsäännönmukaisuutta, jäsenvaltioiden on annettava siitäkin tieto komissiolle 3 artiklan 1 kohdassa säädetyn määräajan kuluessa.

▼M1

6 a artikla

Tämän asetuksen 3 ja 4 artiklassa ja 5 artiklan 1 kohdassa vaaditut tiedot on mahdollisuuksien mukaan lähetettävä sähköisesti komission tähän tarkoitukseen tarjoaman suojatun yhteyden kautta.

▼B

7 artikla

Jos jäsenvaltion toimivaltaiset viranomaiset päättävät komission sitä erikseen pyydettyä ryhtyä oikeustoimiin tai jatkaa oikeudenkäyntiä aiheettomasti maksettujen maksujen takaisinperimiseksi, komissio voi sitoutua korvaamaan kokonaan tai osittain oikeudenkäyntikulut sekä oikeudenkäyntiin suoranaisesti liittyvät kulut perusteena olevien asiakirjojen perusteella, vaikka oikeudenkäynnistä ei saataisikaan päätöstä.

8 artikla

1. Komissio ylläpitää asianomaisten jäsenvaltioiden kanssa asianmukaisia yhteyksiä täydentääkseen 3 artiklassa tarkoitettuja tietoja epäsäännönmukaisuuksista, tietoja 5 artiklan mukaisista menettelyistä sekä erityisesti tietoja takaisinperintämahdollisuuksista.

2. Komissio antaa 1 kohdasta riippumatta tiedon jäsenvaltioille, jos epäsäännönmukaisuuden luonne antaa aiheen epäillä, että samoja tai samankaltaisia keinoja saatettaisiin käyttää muissa jäsenvaltioissa.

3. Komissio järjestää yhteisötasolla asianomaisten jäsenvaltioiden edustajille tiedotuskokouksia, joiden osallistujat tutkivat 3, 4 ja 5 artiklan sekä tämän artiklan 1 kohdan perusteella saatuja tietoja erityisesti epäsäännönmukaisuuksien, ehkäisevien toimenpiteiden ja kanteiden osalta.

4. Tapauksissa, joissa jonkin voimassaolevan säädöksen soveltaminen haittaisi yhteisön etua, jäsenvaltiot ja komissio neuvottelevat keskenään jonkin jäsenvaltion tai komission pyynnöstä korjatakseen tämän puutteen.

▼M1

8 a artikla

Komissio voi käyttää kaikkia jäsenvaltioiden tämän asetuksen mukaisesti toimittamia yleisluonteisia tai operatiivisia tietoja laatiakseen asianmukaista tietotekniikkatukea käyttäen sekä strategisia että taktisia riskinarviointeja ja antaakseen saatujen tietojen nojalla raportteja ja varoituksia todettujen riskien tiedostamiseksi.

▼B

9 artikla

Komissio antaa jäsenvaltioille yhteistyötä väärinkäytösten vastaisen toiminnan alalla käsittelevässä neuvoa-antavassa komiteassa säännöllisesti tietoja havaittuja epäsäännönmukaisuuksia koskevista rahamääristä ja tapaustyypeistä luokiteltuina tapaustyypeittäin ja lukumäärän mukaan. ►M1 Tiedot toimitetaan myös asetuksen (EY) N:o 1260/1999 48, 49, 50 ja 51 artiklassa tarkoitetuille komiteoille. ◄

10 artikla

1. Jäsenvaltiot ja yhteisö suorittavat kaikki tarvittavat varmuustoimenpiteet säilyttääkseen vaihtamiensa tietojen luottamuksellisuuden.

2. Tässä asetuksessa tarkoitettuja tietoja ei nimenomaan voida luovuttaa muille kuin niille henkilöille, joiden tulee joko jäsenvaltioiden tai yhteisön toimielimissä toimiessaan tuntea ne, paitsi jos tiedot antanut jäsenvaltio on nimenomaisesti suostunut muuhun.

▼M1

3. Kun komissio ja jäsenvaltiot käsittelevät henkilötietoja tämän asetuksen mukaisesti, niiden on huolehdittava siitä, että noudatetaan henkilötietojen suojaamista koskevia yhteisön säännöksiä ja kansallisia säännöksiä, erityisesti direktiivin 95/46/EY säännöksiä ja soveltuvin osin asetuksen (EY) N:o 45/2001 säännöksiä.

▼B

4. Tässä asetuksessa säädetyllä tavalla annetut tai saadut tiedot ovat niiden muodosta riippumatta ammattisalaisuuksia, ja niitä suojellaan samoin kuin vastaavia tietoja suojellaan tiedot vastaanottaneen jäsenvaltion kansallisen lainsäädännön sekä vastaavien yhteisön toimielimiin sovellettavien säännösten ja määräyksien mukaisesti.

Tämän lisäksi saatuja tietoja ei voida käyttää muihin kuin tässä asetuksessa säädettyihin tarkoituksiin, paitsi jos tiedot antaneet viranomaiset ovat erityisesti muuhun suostuneet, ja jos sen jäsenvaltion, jossa tiedot vastaanottanut viranomainen on, voimassa olevat säännökset eivät kiellä tätä tiedonantoa tai sen käyttöä.

5. Tätä asetusta sovellettaessa saatujen tietojen käyttöä ei rajoiteta yhteisön lainsäädännön rakennerahastoja ja rakennepoliittisia rahoitusvälineitä koskevien sääntelyjen noudattamatta jättämisestä aiheutuneissa oikeustoimissa tai oikeudenkäynneissä 1 ja 4 kohdassa. Kyseiset tiedot toimittaneen jäsenvaltion toimivaltainen viranomainen saa käytöstä ennalta tiedon.

6. Kun jäsenvaltio antaa komissiolle tiedon, että luonnollinen henkilö tai oikeushenkilö, jonka nimi on annettu tiedoksi tämän asetuksen säännösten nojalla, osoittautuu tutkimusta täydennettäessä syyttömäksi epäsäännönmukaisuuteen, komissio antaa siitä heti tiedon niille tahoille, joille se on välittänyt nimen tämän asetuksen mukaisesti. Henkilöä ei enää kohdella syyllisenä ensimmäiseen tiedoksiantoon johtaneeseen epäsäännönmukaisuuteen.

11 artikla

Kun on kyse rakennerahaston tai rakennepolitiikkaan liittyvän rahoitusvälineen ja jäsenvaltion välisestä yhteisrahoituksesta, takaisinperityt summat jaetaan yhteisön ja kyseisen jäsenvaltion kesken suhteutettuna kummankin osaksi tulleisiin kuluihin.

▼M1

12 artikla

1. Jos epäsäännönmukaisuuksien vaikutus yhteisön talousarvioon on vähemmän kuin 10 000 euroa, jäsenvaltiot eivät toimita komissiolle 3 ja 5 artiklassa tarkoitettuja tietoja, ellei komissio niitä nimenomaisesti pyydä.

2. Niiden jäsenvaltioiden, jotka eivät vielä epäsäännönmukaisuuden toteamisen päivämäärään mennessä ole ottaneet euroa käyttöön, on muunnettava aiheutuneet menot kansallisesta valuutasta euroiksi. Muuntaminen tapahtuu käyttämällä komission sen kuukauden laskennallista kurssia, jona kyseisestä toimenpideohjelmasta vastaava viranomainen on merkinnyt tai merkitsee menot kirjanpitoon. Komissio julkaisee kyseisen kurssin kuukausittain sähköisessä muodossa.

▼B

13 artikla

Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.

Voimaantulopäivän ja kuluvan kalendaarisen vuosineljänneksen välinen ajanjakso katsotaan vuosineljännekseksi 3 ja 5 artiklaa sovellettaessa.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.